জামিনযোগ্য ধারায় মামলা। আত্মসমর্পণের ১৫ মিনিটের মধ্যেই জামিন পেয়ে গেলেন মহম্মদ সোহরাব। ১.৫ হাজার টাকার ব্যক্তিগত বন্ডে জামিন পেয়ে গেলেন রেডরোড কাণ্ডের মূল অভিযুক্ত সাম্বিয়া সোহরাবের বাবা। চার্জশিটে কেন জামিনযোগ্য ধারা, তা নিয়েই উঠছে প্রশ্ন।
 ওয়েব ডেস্ক: জামিনযোগ্য ধারায় মামলা। আত্মসমর্পণের ১৫ মিনিটের মধ্যেই জামিন পেয়ে গেলেন মহম্মদ সোহরাব। ১.৫ হাজার টাকার ব্যক্তিগত বন্ডে জামিন পেয়ে গেলেন রেডরোড কাণ্ডের মূল অভিযুক্ত সাম্বিয়া সোহরাবের বাবা। চার্জশিটে কেন জামিনযোগ্য ধারা, তা নিয়েই উঠছে প্রশ্ন। ব্যাঙ্কশাল কোর্টে আত্মসমর্পণ করলেন মহম্মদ সোহরাব। ছাড়াও পেয়ে গেলেন মিনিট ১৫-র মধ্যেই। ১৩ জানুয়ারি ২০১৬। রেডরোডে কুচকাওয়াজের মহড়া। ব্যারিকেড ভেঙে দ্রুতগতির অডি গাড়ি পিষে দিয়ে চলে যায় অ্যাডমিরাল অভিমন্যু গৌড়কে। উঠে আসে তৃণমূল নেতা মহম্মদ সোহরাবের ছেলে সাম্বিয়া সোহরাবের নাম। ঘটনার পর বেপাত্তা হয়ে যান সাম্বিয়া। পালিয়ে যান তাঁর দাদা আম্বিয়া এবং বাবা মহম্মদ সোহরাব। উধাও হয়ে যান সাম্বিয়ার দুই বন্ধু শানু ও জনিও। ঘটনার প্রায় প্রায় আড়াই মাস পরে আত্মসমর্পণ করলেন মহম্মদ সোহরাব। আত্মসমর্পণ এবং জামিন। রেড রোড কাণ্ডে ব্যাঙ্কশাল কোর্টে আত্মসমর্পণের পর ব্যক্তিগত ১.৫ হাজার টাকার বন্ডে জামিনও পেয়ে গেলেন মহম্মদ সোহরাব। রেড রোড কাণ্ডের পর প্রায় ২.৫ মাস আত্মগোপন করে থাকার পর আত্মমর্পণ করেন তিনি। ইতিমধ্যেই গ্রেফতার হয়েছেন ঘটনার মূল অভিযুক্ত সোহরাবের ছোট ছেলে সাম্বিয়া সোহরাব। ঘটনার পরেই মহম্মদ সোহরাব এবং তাঁর বড়ছেলে আম্বিয়া সোহরাব পালিয়ে যান। তাঁদের নামে লুক আউট নোটিস জারি করা হয়। অবশেষে আত্মসমর্পণ করলেন মহম্মদ সোহরাব। এবং জামিনও পেয়ে গেলেন।